БҒМ: Басты бағыт - Назарбаев зияткерлік мектебінің тәжірибесін орта мектептерге енгізу
DATE: 12:12, 24 Қазан 2019 | GMT +5
TITLE: БҒМ: Басты бағыт - Назарбаев зияткерлік мектебінің тәжірибесін орта мектептерге енгізу
URL: https://kaz.inform.kz/news/bgm-basty-bagyt-nazarbaev-ziyatkerlik-mektebinin-tazhiribesin-orta-mektepterge-engizu_a3578542/
META: DATE: 12:12, 24 Қазан 2019 | GMT +5
TOTAL WORDS: 145
AUTHOR(S):
TEXT: «Мұғалім мәртебесін көтеретін нағыз мұғалімдер екеніне тағы бір көзіміз жетіп отыр. Еліміздің болашағы осындай ұстаздардың қолында», - дейді ҚР Білім және ғылым вице-министрі Шолпан Каринова. Ол ҚР Білім және ғылым министрлігі атынан бұл конференция бүгінгі күні білім беру жүйесінің өзекті мәселелерін талқылайтын бірден-бір инновациялық алаң болып отырғанын айтты. «Қай заманда болса да, білім, мәдениет және құндылықтарды ұрпақтан ұрпаққа жеткізетін тек қана мұғалім екені түсінікті. Бүгінгі күні білім саласындағы басты стратегиялық бағыттардың бірі - Назарбаев зияткерлік мектептерінің тәжірибесін Қазақстандағы жалпы білім беретін мектептерге тарату. Осы істі атқарып отырған барлық әріптеске алғыс айтқымыз келеді», - дейді ол. Күн тәртібіне бүгінгі таңда әлемдегі барлық педагогтарды толғандыратын «мұғалім - оқушы» серіктестігі, жаһандық құзіреттілік, мұғалімдердің үздіксіз білім алуы, білім мазмұны мен бағалау, қолайлы білім беру ортасын құру сияқты өзекті мәселелер енгізілген. Еске сала кетсек, бұған дейін елордада «Мектеп әлемін өзгертетін - ұстаздар» атты ХІ халықаралық конференция өтіп жатқанын жазған болатынбыз
